CELEX: 
Language: da
Date: 2006-12-12 00:00:00
Title: 2006/914/EF: Rådets afgørelse af 13. november 2006 om indgåelse af en aftale mellem Det Europæiske Fællesskab og Kongeriget Norge om revision af størrelsen af Norges finansielle bidrag, der er fastsat i aftalen mellem Det Europæiske Fællesskab og Kongeriget Norge om Norges deltagelse i arbejdet inden for Det Europæiske Overvågningscenter for Narkotika og Narkotikamisbrug (EONN)#Aftale mellem Det Europæiske Fællesskab og Kongeriget Norge om revision af størrelsen af Norges finansielle bidrag, der er fastsat i aftalen mellem Det Europæiske Fællesskab og Kongeriget Norge om Norges deltagelse i arbejdet inden for Det Europæiske Overvågningscenter for Narkotika og Narkotikamisbrug (EONN)

12.12.2006   
            
            
               DA
            
            
               Den Europæiske Unions Tidende
            
            
               L 349/47
            
         
      RÅDETS AFGØRELSE
   
   af 13. november 2006
   om indgåelse af en aftale mellem Det Europæiske Fællesskab og Kongeriget Norge om revision af størrelsen af Norges finansielle bidrag, der er fastsat i aftalen mellem Det Europæiske Fællesskab og Kongeriget Norge om Norges deltagelse i arbejdet inden for Det Europæiske Overvågningscenter for Narkotika og Narkotikamisbrug (EONN)
   (2006/914/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 152, sammenholdt med artikel 300, stk. 2, første afsnit, første punktum, og artikel 300, stk. 3, første afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:
   
               (1)
            
            
               I artikel 13 i Rådets forordning (EØF) nr. 302/93 af 8. februar 1993 om oprettelse af et europæisk overvågningscenter for narkotika og narkotikamisbrug (2) er det fastsat, at centret er åbent for deltagelse af tredjelande, som deler Fællesskabets og medlemsstaternes interesse i centrets mål og arbejde.
            
         
               (2)
            
            
               Aftalen mellem Det Europæiske Fællesskab og Kongeriget Norge om Norges deltagelse i arbejdet inden for Det Europæiske Overvågningscenter for Narkotika og Narkotikamisbrug (3) blev undertegnet den 19. oktober 2000 og trådte i kraft den 1. januar 2001. Artikel 5 i aftalen indeholder bestemmelser om Norges finansielle bidrag til arbejdet inden for Det Europæiske Overvågningscenter for Narkotika og Narkotikamisbrug (EONN).
            
         
               (3)
            
            
               Norge har anmodet om en revision af landets finansielle bidrag til arbejdet inden for EONN efter udvidelsen af Den Europæiske Union.
            
         
               (4)
            
            
               Kommissionen har på Fællesskabets vegne forhandlet en aftale med Norge om revision af størrelsen af Norges finansielle bidrag, der er fastsat i aftalen mellem Det Europæiske Fællesskab og Kongeriget Norge om Norges deltagelse i arbejdet inden for Det Europæiske Overvågningscenter for Narkotika og Narkotikamisbrug.
            
         
               (5)
            
            
               Aftalen, der blev paraferet den 11. november 2005, bør godkendes —
            
         TRUFFET FØLGENDE AFGØRELSE:
   Artikel 1
   Aftalen mellem Det Europæiske Fællesskab og Kongeriget Norge om revision af størrelsen af Norges finansielle bidrag, der er fastsat i aftalen mellem Det Europæiske Fællesskab og Kongeriget Norge om Norges deltagelse i arbejdet inden for Det Europæiske Overvågningscenter for Narkotika og Narkotikamisbrug (EONN), godkendes herved på Fællesskabets vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege de(n) person(er), der er beføjet til at undertegne aftalen med bindende virkning for Fællesskabet.
   Artikel 3
   Formanden for Rådet bemyndiges til at udpege de(n) person(er), der er beføjet til at sende den diplomatiske note, der er omhandlet i aftalens artikel 3.
   Artikel 4
   Denne afgørelse offentliggøres i Den Europæiske Unions Tidende.
   
      Udfærdiget i Bruxelles, den 13. november 2006.
      
         
            På Rådets vegne
         
         E. TUOMIOJA
         
         
            Formand
         
      
   
   
      (1)  Udtalelse af 24.10.2006 (endnu ikke offentliggjort i EUT).
   
      (2)  EFT L 36 af 12.2.1993, s. 1. Senest ændret ved forordning (EF) nr. 1651/2003 (EUT L 245 af 29.9.2003, s. 30).
   
      (3)  EFT L 257 af 11.10.2000, s. 24.
   
      
         AFTALE
      
      mellem Det Europæiske Fællesskab og Kongeriget Norge om revision af størrelsen af Norges finansielle bidrag, der er fastsat i aftalen mellem Det Europæiske Fællesskab og Kongeriget Norge om Norges deltagelse i arbejdet inden for Det Europæiske Overvågningscenter for Narkotika og Narkotikamisbrug (EONN)
      DET EUROPÆISKE FÆLLESSKAB (i det følgende benævnt »Fællesskabet«)
      på den ene side,
      og KONGERIGET NORGE (i det følgende benævnt »Norge«)
      på den anden side,
      SOM HENVISER TIL aftalen mellem Det Europæiske Fællesskab og Kongeriget Norge om Norges deltagelse i arbejdet inden for Det Europæiske Overvågningscenter for Narkotika og Narkotikamisbrug, der blev undertegnet den 19. oktober 2000 og trådte i kraft den 1. januar 2001, særlig artikel 5, der fastsætter størrelsen af Norges finansielle bidrag til arbejdet inden for EONN, og
      SOM TAGER I BETRAGTNING, at Norge har anmodet om en revision af landets finansielle bidrag til arbejdet inden for Det Europæiske Overvågningscenter for Narkotika og Narkotikamisbrug (EONN) efter udvidelsen af Den Europæiske Union,
      ER BLEVET ENIGE OM FØLGENDE BESTEMMELSER:
      Artikel 1
      Artikel 5 i aftalen mellem Det Europæiske Fællesskab og Kongeriget Norge om Norges deltagelse i arbejdet inden for EONN affattes således:
      
         »Artikel 5
         Norge yder et finansielt bidrag til centrets aktiviteter i henhold til bestemmelserne i bilaget til denne aftale, der udgør en integrerende del af aftalen.«
      
      Artikel 2
      Bilaget til denne aftale bliver til bilaget til aftalen mellem Det Europæiske Fællesskab og Kongeriget Norge om Norges deltagelse i arbejdet inden for EONN.
      Den i bilaget fastsatte formel finder anvendelse ved beregningen af Norges finansielle bidrag til EONN's budget fra begyndelsen af det år, hvori aftalen træder i kraft.
      Artikel 3
      Denne aftale træder i kraft den første dag i den anden måned efter datoen for modtagelsen af den sidste af de diplomatiske noter til bekræftelse af, at den pågældende kontraherende part har opfyldt de retlige krav vedrørende aftalens ikrafttræden.
      
         BILAG
         Norges finansielle bidrag
         
                     1.
                  
                  
                     For at tage hensyn til eventuelle fremtidige udvidelser af Den Europæiske Union og undgå yderligere justeringer anvendes følgende beregningsformel for Norges bidrag:
                     Fællesskabets støtte eksklusive finansieringen af Reitox-nettet/(antal medlemsstater i EU + 1) –10 %.
                  
               
                     2.
                  
                  
                     Norges finansielle bidrag må ikke være på under 271 000 EUR (i 2004-priser) uanset antallet af medlemsstater i EU. Det beløb svarer til udvidelsesomkostningerne pr. land som skønnet af EONN i 2001. Der vil hvert år ske en teknisk justering af dette beløb på grundlag af pristendenser og bruttonationalindkomsten (BNI) i Den Europæiske Union.